《太湖书怀》
宋代·刘学箕

清风起平湖，白云生润阴。
佳时惨不乐，羁思苦难任。
客子热中肠，浩然怀故林。
仲夏倏已过，草木郁萧森。
万物欣有托，吾生休崎嵚。
念昔岁甫冠，自许双南金。
只今堕危涂，不如烟际禽。
山水所素愿，利名非宿心。
何当返故庐，啸傲苍崖深。
两鬓岂长绿，勿枉吴霜侵。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。